

 **REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

 **OPĆINSKI NAČELNIK**

KLASA: 610-01/23-01/2

URBROJ: 2158-31-03-23-1

Podravska Moslavina, 10. studenoga 2023. godine

Na temelju članka 48. Zakona o lokalnoj i područnoj (regionalnoj) samoupravi (“Narodne novine”, broj: 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst 137/15, 123/17, 98/19 i 144/20) i članka 9. Odluke o utvrđivanju kriterija, mjerila i postupaka za odobravanje financiranja udruga iz Proračuna Općine Podravska Moslavina („Službeni glasnik Općine Podravska Moslavina“, broj: 6/17 i 9/18) te članka 7. Zakona o kulturnim vijećima i financiranju javnih potreba u kulturi („Narodne novine“ , broj: 83/22) načelnik Općine Podravska Moslavina donosi

**ODLUKU**

**o raspisivanju i provedbi Javnog poziva za predlaganje programa/projekata udruga iz Programa javnih potreba u kulturi na području**

**Općine Podravska Moslavina za 2023. godinu**

**I.**

Ovom Odlukom utvrđuje se način raspodjele sredstava namijenjen financiranju programa/projekata udruge u kulturi iz Proračuna Općine Podravska Moslavina za 2023. godinu, u iznosu od 6.636,00 eura.

**II.**

Sredstva navedena u točki I. raspodijelit će se na temelju Javnog poziva za predlaganje programa/projekata udruga iz Programa javnih potreba u kulturi na području Općine Podravska Moslavina za 2023. godinu (u daljnjem tekstu: Poziv) čiji je nositelj Općina Podravska Moslavina i u skladu s dokumentacijom za provedbu javnog poziva koja je sastavni dio ove Odluke.

**III.**

Dokumentacija za provedbu Poziva iz točke II. ove Odluke obuhvaća:

1. tekst javnog poziva
2. upute za prijavitelje
3. obrazac za prijavu programa/projekta
4. obrazac za procjenu kvalitete/vrijednosti projekta i
5. obrazac za provedbu projekta i izvještavanje.

Obrasci za prijavu iz stavka 1. podstavka 3. ove točke su:

3.1. Obrazac opisa programa/projekta s proračunom

3.2. Obrazac izjave o nepostojanju dvostrukog financiranja

3.3. Obrazac izjave o partnerstvu ( ako je primjenjivo)

3.4. Popis priloga koje je potrebno priložiti uz prijavu

3.5. Privola za prikupljanje i obradu osobnih podataka

3.6. Obrazac životopisa voditelja programa/projekta (ako je primjenjivo).

Obrasci za provedbu programa/projekta i izvještavanje iz stavka 1. podstavka 5. ove točke su:

* 1. Obrazac ugovora o financiranju programa ili projekta
	2. Obrazac opisnog izvještaja provedbe programa ili projekta
	3. Obrazac financijskog izvještaja provedbe programa ili projekta.

**IV.**

Poziv i dokumentacija za provedbu Poziva iz točke III. objavljuje se u cijelosti na web stranici Općine Podravska Moslavina, [www.podavskamoslavina.hr](http://www.podavskamoslavina.hr).

**V.**

Općina Podravska Moslavina nadležna je za provedbu Javnog poziva.

Povjerenstvo za provjeru ispunjavanja formalnih uvjeta javnog poziva u provedbi Javnog poziva za financiranje projekata/programa udruga u okviru Programa javnih potreba Općine Podravska Moslavina zaduženo je za otvaranje prijava i provjeru propisanih uvjeta poziva.

Povjerenstvo za stručno ocjenjivanje pristiglih projekata/programa udruga putem Javnog poziva za financiranje projekata/programa udruga u okviru Programa javnih potreba Općine Podravska Moslavina zaduženo je za procjenjivanje zaprimljenih prijava koje su uspješno ispunile provjeru propisanih uvjeta poziva.

**VI.**

Nakon stručnog vrednovanja i ocjenjivanja pristiglih prijava na Javni poziv, općinski načelnik na prijedlog Povjerenstva donosi Odluku o dodjeli financijskih sredstava za programe i projekte udruga u kulturi.

Na temelju Odluke iz stavka 1. ove točke općinski načelnik će s nositeljem programa/projekta sklopiti pojedinačne ugovore.

Odluka se objavljuje na službenim stranicama Općine Podravska Moslavina: [**www.podravskamoslavina.hr**](http://www.podravskamoslavina.hr) **.**

**VII.**

Za provedbu ove Odluke zadužuje se Jedinstveni upravni odjel Općine Podravska Moslavina.

**IX.**

Ova Odluka stupa na snagu danom donošenja.

OPĆINSKI NAČELNIK

 Dominik Cerić